Staņķu ezers

Staņķu ezers (arī Staņķu dzirnavu ezers, Staņķa dzirnavezers, Staņķu dzirnavezers) ir mākslīga ūdenskrātuve uz Zvirgzdes pietekas Rūsiņupītes Bauskas novada Vecumnieku pagastā.ezeri.lv Izveidots pie bijušajām Staņķu (Staņķa) dzirnavām. Smilšu uzbēruma dambis 63 m garš, 8–9 m plats, vecās gultnes vietā betonēts. Dambja rietumu galā caurteka 2x130 cm, 8 m gara, ar aizvariem. Krasti lielākoties slīpi vai pastāvi, augšpusē slīkšņaini, dibens dūņains. Ūdenskrātuve stipri aizaugusi (~80%). No kreisā krasta ietek Tārpu grāvis, kā arī vairāki avoti. Mīt asaris, rauda, līdaka, karūsa, līnis. Ierīkotas mākslīgas pīļu ligzdošanas vietas. Ir peldvieta.

 Atsauces 

Kategorija:Bauskas novada ezeri
Kategorija:Vecumnieku pagasts
Kategorija:Vecumnieku novada ezeri